BE8 คาดกำไรไตรมาส 4/64 แตะ 17.8 ลบ. ทั้งปีโตแรง 230% ทะลุ 78 ลบ.
BE8 คาดกำไรไตรมาส 4/64 แตะ 17.8 ลบ. ทั้งปีโตแรง 230% ทะลุ 78 ลบ. แนะซื้อเป้า 53 บาท
BE8 คาดกำไรไตรมาส 4/64 แตะ 17.8 ลบ. ทั้งปีโตแรง 230% ทะลุ 78 ลบ. แนะซื้อเป้า 53 บาท
2 ก.พ. 2565

บล.โนมูระ พัฒนสิน ระบุในบทวิเคราะห์วันนี้ (31 ม.ค.2565) ว่า บริษัท เบริล 8 พลัส จำกัด (มหาชน) หรือ BE8 คาดกำไร ไตรมาส 4/2564 ที่ 17.8 ลบ. (โต 126% เทียบช่วงเดียวกันของปีก่อน,ลดลง 15%เทียบไตรมาสก่อนหน้า) และคาดกำไรปี 2564 ที่ 78 ลบ. (โต 230% เทียบช่วงเดียวกันของปีก่อน) โดยประเมินกำไรปี 2564-2567 เติบโตสูงต่อเนื่องเฉลี่ย โต 41%CAGR จากทั้งกำไรธุรกิจในประเทศที่เติบโตสูง (จากงานเอกชน และงานภาครัฐที่คาดจะเข้ามาเพิ่ม) และจากธุรกิจในต่างประเทศ (โดยเฉพาะในเวียดนาม) ซึ่งคาดสามารถเติบโตอย่างก้าวกระโดด
ด้าน Valuation: แม้ปัจจุบันราคาหุ้น BE8 ซื้อขายบน PER22F สูง 64 เท่า แต่มองว่าหุ้นสมควรซื้อในระดับพรีเมียมเนื่องจากบริษัทอยู่ในช่วงเติบโตสูง โดยคาดกำไรเติบโตสูง โตเฉลี่ย 41% CAGR ต่อปีในช่วง 3 ปีข้างหน้า และคาด backlog เข้ามาเติมอีกมากในครึ่งแรกปี 2565 (ทั้งโครงการรัฐและเอกชน) จากปัจจุบันที่ 300 ลบ. โต การขยายสู่ตลาดต่างประเทศ (โดยเฉพาะเวียดนาม) สร้างโอกาสในการเติบโตอีกมหาศาล แนะซื้อราคาเป้าหมาย 53 บาท